A Pécsi Tudományegyetem Természettudományi Kar Fizikai Intézete

60 órás akkreditált továbbképzést hirdet fizikatanárok részére

2020 február-márciusban

**A kurzus időpontjai (péntek 15:00-18:00, szombat 9:00-17:00):**

2020.02.07. 2020.02.08. 2020.02.14. 2020.02.15. 2020.02.21. 2020.02.22. 2020.02.28. 2020.02.29.

2020.03.06. 2020.03.07. 2020.03.13. 2020.03.14.

**Részvételi díj: 5000 Ft** (az utazás és szállás költsége, ha szükséges, egyénileg fizetendő)

**Előadók:**

Dr. Ádám Péter, Dr. Baranyai Klára, Elblinger Ferenc, Horányi Gábor, Dr Márton Zsuzsanna,

Dr. Pálfalvi László, Pontus Egyesület, Dr. Szász János

**Jelentkezés, információ:** **marton@fizika.ttk.pte.hu** **2020.01.25-ig**

**Részletek:** <https://pedakkred.oh.gov.hu/PedAkkred/Catalogue/CatalogueDetails.aspx?Id=7306>

**A program tartalmának rövid ismertetése:**

A program célja, hogy a középiskolai fizikatanárok számára a szakmai megújító képzés keretében speciális, kifejezetten a fizika és a természettudományos tantárgyak oktatásával kapcsolatos, aktuális, tantervi, módszertani és tantárgypedagógiai kérdésekre koncentráló ismereteket nyújtson. A képzés élményszerű formában, a résztvevők aktív bevonásával, gyakorlatorientált módon tárgyalja a 21. századi módszerek, kompetenciák természettudományos oktatásba való beillesztésének lehetőségeit.

A képzés a következő tematikus egységekből épül föl:
1. A NAT, fizika kerettantervek, science típusú fizika oktatás
2. A "science" típusú fizika oktatás módszertana és gyakorlata
3. A történeti szemléletű fizika oktatás új lehetőségei
4. Projektfeladatok fizikából
5. A fizika érettségi rendszer aktuális állapota, tapasztalatok
6. Tehetséggondozás, fizika versenyek
7. Modern fizika a középiskolában
8. Elektronikai kísérletek
9. Digitális mérések Lego Mindstorms EV3 használatával
10. A mérésről, az SI rendszerről, a valószínűségszámítás fontosságáról
11. A szövegértés szerepe a fizikaórán

A továbbképzés a résztvevők aktív közreműködésével, változatos módszertannal zajlik, a frontális oktatással szemben nagy hangsúlyt helyez az interaktivitásra, csoportos és projektmunkára. Eddig egyedülálló módon a szövegértés fejlesztésének a természettudományos oktatásban betöltött szerepére is koncentrál a szaktudományos, szakmódszertani ismeretek mellett. Az értékelés modulonként történik, formája oktatói szöveges értékelés (csoportmunka, prezentáció esetén, kimenet: megfelelt/nem felelt meg), írásban, online benyújtott feladatok írásbeli szöveges értékelése (kimenet: megfelelt/nem felelt meg), teszt (megfelelt (minimum 60%)/nem felelt meg). Az értékelési szempontokat az oktató a feladat kiadásakor részletesen közli. Általános elvárás, hogy a résztvevő kreatívan tudjon az adott modul elméleti ismeretanyagára épülő, a középiskolai oktatásban felhasználható modulokat, rövid feladatokat, projekteket alkotni, és legyen tisztában a közoktatás keretrendszerével, a fejlesztés irányaival.

A képzés tanúsítvánnyal zárul, mely kiadásának feltétele a képzési díj befizetése, a képzési órák min. 80%-án való részvétel és a képzési modulok során kiadott feladatok teljesítése (megfelelt minősítés, teszt esetén minimum 60%).